<classify> Kwa mujibu wa taarifa kwa vyombo vya habari iliyotolewa na Zawadi Msalla, Kaimu Mkuu wa Kitengo cha Mawasiliano Serikalini katika Wizara ya Habari, Utamaduni, Sanaa na Michezo, video hiyo haiendani na maadili ya Watanzania.Katika taarifa yake hiyo Zawadi alisema ni wakati wa wasanii kufikiria mara mbili kabla ya kuingiza kazi zao sokoni, kwa kuwa wanaweza kujiingiza katika matatizo. Pia alisema ni vyema kutafakari kwa kina kabla ya kubuni kazi zao za sanaa, kwa kuwa wanafanya kazi katika jamii za kitanzania, ambapo kuna ndugu, jamaa na marafiki wanaotaka kuona maadili yakifuatwa.Ni vyema wasanii wakatambua sanaa sio uwanja wa kudhalilisha watu, wala kudhalilisha utu wa mwanamke, ila ni vyema wakaendeleza misingi mizuri ya kimaadili, alisema Zawadi.Aliwasihi wasanii kutojihusisha na tabia ya kusambaza video za nyimbo zisizokidhi maudhui katika mitandao ya kijamii, kwa kuwa wanaweza hata kuchukuliwa hatua za kisheria.Alisema msanii huyo anatakiwa pia kukamilisha taratibu za usajili wa kazi zake katika Baraza la Sanaa la Taifa Basata na kwa sasa imesitisha maonesho yake yote ya hadhara. Akizungumza na gazeti hili, msanii huyo alisema kwa sasa ameanza kufanyia kazi maelekezo hayo ya Wizara.  <topic>: michezo 